Jozefína Obšitníková

Jozefína Obšitníková (* 16. jún 1952, Prakovce) je bývalá poslankyňa Federálneho zhromaždenia a Národnej rady Slovenskej republiky, bývalá politička HZDS.

 Kariéra 
Pôvodne pôsobila ako stredoškolská učiteľka. Vo voľbách v roku 1992 bola zvolená za poslankyňu Snemovne národov Federálneho zhromaždenia za HZDS (kandidovala vo Východoslovenskom volebnom kraji, prekrúžkovala sa z posledného miesta kandidátky).http://vtedy.tasr.sk/zoom/115954/view?page=1&p=separate&view=0,0,2394,2107 Vo federálnom parlamente bola členkou sociálneho výboru.http://www.nrsr.sk/dl/Browser/Document?documentId=89190 25. novembra 1992 zahlasovala za ústavný zákon o zániku Českej a Slovenskej Federatívnej Republiky.http://archiv.extraplus.sk/2537/lamanie-federacie1

Po zvolení Michala Kováča za prvého prezidenta Slovenskej republiky sa na istý čas stala Jozefína Obšitníková pracovníčkou Kancelárie prezidenta SR, no už v marci 1994 na znak nesúhlasu s politikou prezidenta tento post opustila.http://vtedy.tasr.sk/zoom/123997/view?page=1&p=separate&view=0,344,483,904 

V predčasných parlamentných voľbách v roku 1994 kandidovala za koalíciu HZDS-RSS vo Východoslovenskom volebnom kraji, získala 6 929 preferenčných hlasov (HZDS-RSS v tomto kraji získalo 14 mandátov a Jozefína Obšitníková bola až 24., takže poslankyňou sa hneď nestala).http://www.nrsr.sk/dl/Browser/DsDocumentVariant?documentVariantId=19823&fileName=roz_14.pdf&ext=pdf Poslankyňou sa stala trochu neskôr, 22. decembra 1994 ako náhradníčka za Jozefa Zlochu, ktorý sa stal ministrom životného prostredia (pôvodne mal za J. Zlochu nastúpiť Ivan Ľupták, no pre spory s Jánom Ľuptákom do NR SR nezasadol).http://vtedy.tasr.sk/zoom/125659/view?page=1&p=separate&view=0,0,1194,1529 V parlamente pôsobila vo výbore pre životné prostredie a ochranu prírody. 

Do NR SR kandidovala aj v parlamentných voľbách v roku 1998 a 2002, no na nezvoliteľných miestach. Bola zakladateľkou nadácie Pro Futura, ktorá sa snaží pomáhať ľuďom so sociálnymi problémami na východnom Slovensku.

V roku 1998 jej bol udelený Rad Andreja Hlinku II. triedy za mimoriadne zásluhy o vznik samostatnej Slovenskej republiky.

 Referencie 

Kategória:Slovenské političky
Kategória:Poslanci NR SR (1994 – 1998)
Kategória:Poslanci Snemovne národov Federálneho zhromaždenia
Kategória:Politici ĽS-HZDS
Kategória:Osobnosti z Prakoviec
Kategória:Laureáti Radu Andreja Hlinku II. triedy